

**Hrvatska akademska i istraživačka mreža - CARNet**

**CDA0047**

**Usluga filtriranja nepoćudnih sadržaja kod pristupa Internetu s računala na ustanovama članicama**

|  |  |
| --- | --- |
| **Kategorija: ODLUKA****Trajanje: do opoziva****Verzija: 2.0 (15.05.2013.)** | **Klasa: 400-300/13/84****Ur. broj: I14976-650-109-13-32****Datum nastanka: 15.12.2009.** |
| **URL:** **ftp://ftp.carnet.hr/pub/CARNet/docs/rules/CDA0047.pdf** |

**Uvod**

Ovom odlukom definira se usluga filtriranja nepoćudnih sadržaja kod pristupa Internetu s računala na ustanovama članicama CARNet mreže te određuju prava i obveze ustanove korisnice usluge.

**1. Opis sustava za filtriranje nepoćudnih sadržaja**

Sustav za filtriranje prometa radi na principu zabrane prikazivanja web stranica koje se nalaze u određenoj kategoriji. Svaka web stranica na Internetu kategorizirana je s obzirom na sadržaj koji nudi, a promet se filtrira na način odabira kategorija koje se neće prikazivati (npr. pornografija).

Kategorizacija se vrši konstantno, a nove verzije baze podataka provjeravaju se svakih nekoliko sati.
Također je moguće i ručno dopustiti ili zabraniti prikaz određene stranice. Web stranica se može nalaziti u jednoj ili više kategorija.

Popis kategorija koje se mogu zabraniti su:

Alcohol
Anonymizers
Anonymizing Utilities
Art / Culture / Heritage
Auction
Business
Chat
Computing / Internet
Consumer Information
Criminal Skills
Dating/Social
Drugs
Education/Reference
Entertainment/Recreation/Hobbies
Extreme
Finance
Forum/Bulletin Boards
Gambling
Gambling Related
Game/Cartoon Violence
Games
General News
Government/Military
Gruesome Content
Hacking
Hate Speech
Health
Humor
Instant Messaging
Internet Radio/TV
Job Search
Malicious Sites
Media Downloads
Messaging
Mobile Phone
Non-Profit Organizations/Advocacy Groups
Nudity
P2P/File Sharing
Personal Network Storage
Personal Pages
Phishing
Politics/Opinion
Pornography
Portal Sites
Profanity
Provocative Attire
Religion and Ideology
Remote Access
Resource Sharing
School Cheating Information
Search Engines
Sexual Materials
Shareware/Freeware
Shopping/Merchandizing
Spam Email URLs
Sports
Spyware
Stock Trading
Streaming Media
Technical/Business Forums
Tobacco
Travel
Usenet News
Violence
Visual Search Engine
Weapons
Web Ads
Web Mail
Web Phone

Popis kategorija je na engleskom jeziku zbog raširenosti tog jezika na Internetu te lakšoj kategorizaciji i stranica s nehrvatskog govornog područja.

**2. Vrste prometa koji se filtrira**

Ovom uslugom može se filtrirati samo nepoćudan sadržaj koji se nalazi na web stranicama, tj. promet koji koristi HTTP protokol.

Uslugom nije moguće filtrirati ostale vrste prometa poput poruka elektroničke pošte (e-mail), HTTPS prometa, FTP prometa, poruka na news grupama, P2P protokola (torrent, e-mule), instant poruke (ICQ, MSN) i ostalo.

**3. Prava i obveze ustanove**

Usluga filtriranja nepoćudnih sadržaja namijenjena je prvenstveno ustanovama punopravnim članicama CARNeta iz akademske zajednice (prema točki 2.1.1. Odluke o stjecanju statusa i pravima korisnika CARNeta Ministarstva znanosti, obrazovanja i sporta –
URL: <http://www.carnet.hr/filtriranje_sadrzaja/mzos_odluka>.

Uslugu mogu zatražiti i druge ustanove koje imaju status punopravne članice CARNeta.

Za pokretanje navedene usluge za potrebe ustanove potrebno je poslati ispunjen i pečatom ustanove ovjeren zahtjev Službi za korisnike CARNeta na adresu:

Hrvatska akademska i istraživačka mreža – CARNet
Služba za podršku korisnicima
Josipa Marohnića 5
Zagreb

U zahtjevu je potrebno navesti sljedeće podatke:

* naziv ustanove
* popis kategorija koje se žele filtrirati
* podatke o konfiguraciji proxy poslužitelja

Zahtjev je dostupan na CARNetovim web stranicama, na adresi:
<http://www.carnet.hr/filtriranje_sadrzaja/zahtjev>.

Kontakt osoba sa strane ustanove članice za ovu uslugu je CARNet koordinator.

Da bi ustanova članica CARNeta mogla koristiti uslugu filtriranja pristupa nepoćudnim sadržajima potrebno je osigurati Proxy poslužitelj kojim će se preusmjeriti željeni HTTP promet do CARNetovog sustava za filtriranje prometa.

Preporučena aplikacija koja se može koristiti za ovu svrhu je Squid no, može biti i neka druga.

Proxy poslužitelj može biti instaliran na novi poslužitelj, na neki već postojeći ili na virtualni poslužitelj instaliran na fizički poslužitelj u ustanovi.

Ustanova sama mora dovesti web promet od računala s kojih želi filtrirati pristup nepoćudnim sadržajima do svog Proxy poslužitelja, te konfigurirati Proxy poslužitelj da preusmjerava web promet do CARNetovog sustava za filtriranje sadržaja.

Preusmjeravanje web prometa do Proxy poslužitelja može se napraviti rekonfiguracijom mrežne opreme na koju su spojena računala ili upisivanjem proxy poslužitelja direktno u web preglednik.
Ustanova može do Proxy poslužitelja dovesti sav web promet sa svoje ustanove ili samo s pojedinih računala (npr. samo s onih koja koriste studenti po učionicama ili korisnici sa svojim prijenosnim računalima spojenih na bežičnu lokalnu mrežu (WLAN) ustanove).

Bez obzira na korištenje usluge filtriranja nepoćudnih sadržaja, korisnik se i dalje obvezuje pridržavati Odluke o prihvatljivom korištenju CARNet mreže (dostupne na adresi ftp://ftp.carnet.hr/CARNet/docs/rules/CDA0035.pdf), kao i svih pravila, uputa i odluka koje odredi CARNet ustanova, a koje uređuju rad korisnika na računalima povezanim u CARNet mrežu.
Osim toga, korisnik je dužan pridržavati se i eventualnih dopunskih pravila koja definira Ustanova poput vlastite sigurnosne politike.

Odgovore na sva pitanja oko usluge kao i tehnička pomoć mogu se potražiti upitom na e-mail adresu filtriranje@carnet.hr.

**4. Završne odredbe**

Stupanjem na snagu ove verzije dokumenta, prestaje vrijediti Verzija 1.0, Klasa:530-000/08-01/01, Ur.br:650-17-08-01.